אחים ואחיות לנשק

אחים ואחיות לנשק (ידוע בשם הקודם אחים לנשק) הוא ארגון מחאה והתנדבות ישראלי שנוסד על ידי אנשי מילואים כחלק מתנועת המחאה נגד הרפורמה המשפטית שהוכרזה בינואר 2023. בינואר 2024 נרשם הארגון כעמותה בשם "אחים ואחיות לנשק - למען הדמוקרטיה". במשך תשעת חודשי הפעילות הראשונים היה הארגון ממוקד במחאה, הסברה, ארגון הפגנות ופעולות ישירות של הקמת מיצגים ותליית שלטי ענק. עם פרוץ מתקפת הפתע על ישראל ב-7 באוקטובר 2023 ומלחמת חרבות ברזל בעקבותיה, הארגון סייע לאזרחים וחיילי צה"ל בדרכים שונות, ביניהן הסעות ורכישה והפצה של ציוד חסר, כגון אפודים קרמיים. בינואר 2023 הקימו את הארגון סגן אלוף (מיל') רון שרף, רב-סמל (מיל') אייל נווה ורב-סמל (מיל') איתן הרצל, יוצאי סיירת מטכ"ל, בעקבות הצגת הרפורמה המשפטית על ידי שר המשפטים יריב לוין, שלתפיסתם צפויה הייתה לגרום לפגיעה קשה במשטר הדמוקרטי בישראל. ביוני 2023 נרשם הארגון כעמותה, שמייסדיה הם איתן הרצל והראל טיקטין. מטרות הארגון הראשוניות היו עצירת צעדי החקיקה המתוכננים כחלק מהרפורמה, וביצור הדמוקרטיה הישראלית. מטרות אלו הורחבו לקידום תרומה והתנדבות לטובת החברה בישראל בדרך של שירות אזרחי ו/או צבאי; פיתוח והעצמת רעיונות של מנהל ציבורי תקין וטוהר מידות; הגנה על זכויות האזרח; קידום, פיתוח ומימוש מדינת ישראל כמדינה יהודית ודמוקרטית ברוח מגילת העצמאות וברוח מגילת זכויות האדם; קידום ופיתוח רעיונות של הגנה פורמלית על זכויות מיעוט וקידום שיח מכבד בין אוכלוסיות במדינת ישראל. הארגון החל בקבוצת וואטסאפ של חברים מסיירת מטכ"ל, שפתח איתן הרצל במהלך מילואים משותפים. פעילותו החלה במסע של שלושה ימים, שהחל ב-8 בפברואר 2023, מלטרון לבית המשפט העליון בירושלים, אותו הגדירו היוזמים כמסע לשמירה על הדמוקרטיה בישראל. למסע הצטרפו יוצאי יחידות לוחמות ובכירים לשעבר במערכת הביטחון. ביומו השלישי השתתפו במסע כ-10,000 איש. למסע, כמו לפעילויות נוספות של הארגון, הצטרפו גם אזרחים, שאינם אנשי מילואים, התומכים במטרות הארגון ובפעולותיו. על פי ראיונות שבוצעו עם המייסדים, הארגון פעל בתקופת המחאה באמצעות מספר מעגלים: צוות היגוי שהורכב משבעה אנשים, שלכל אחד מהם תחום אחריות (דוגמת אסטרטגיה, מבצעים, קשרי חוץ, תקשורת, מודיעין); תחתם פעל צוות, שהוציא לפועל את המשימות, מטה ובו מספר מחלקות ומנגנון של כ-300 פעילים. בקבוצות וואטסאפ לעדכונים של הארגון חברים עשרות אלפים. חלק מהפעולות היו חשאיות וחלקן היו פתוחות לקהל הרחב. כל הפעילות נעשית בהתנדבות. מרבית אנשי הוועד המנהל הם מסיירת מטכ"ל ופעילים בו אנשי מילואים פעילים ולשעבר, יוצאי יחידות צבאיות נוספות, כמורן, שריון ושלדג. פעולות הארגון ממומנות באמצעות תרומות של הציבור הישראלי, יהדות ארצות הברית וכן ממכירת ציוד ממותג של הארגון (חולצות וכובעים). ערך מורחב – המחאה נגד הרפורמה המשפטית במחאתו נגד הרפורמה המשפטית, הארגון קיים הפגנות מול בתיהם של שרים וחברי כנסת, "משמרות" עם עמדות שיח, הסברה בישראל ושאר העולם, עתירות משפטיות ופעולות שיבוש ומחאה, כגון תליית שלטי ענק, חסימת כבישים וחסימת הכניסה לארגונים ואתרים הנתפסים כאחראים ליוזמת החקיקה (כגון פורום קהלת) או מסמלים תחומי חיים שצפויים לדעת אנשי הארגון להיפגע קשות בעקבותיה (כגון משרד הביטחון והבורסה לניירות ערך). פעילות מרכזית נוספת הייתה החתמת אנשי מילואים על הצהרה להפסקת התנדבותם לשירות מילואים במקרה שחוקי המהפכה המשפטית יעברו. ב-28 במרץ הודיעו מובילי הארגון שהשהו את המחאה בעקבות הצהרת ראש הממשלה בנימין נתניהו על השהיית החקיקה, על מנת לתת הזדמנות למהלך ההידברות וכי יהיו ב"דקת קריאה" לחידושה אם ההידברות לא תישא פרי. זמן קצר לאחר מכן שב הארגון לפעילות מחאה מלאה, לאחר שחברי הממשלה המשיכו לקדם את צעדי החקיקה. החל מיוני 2023, פעילים של הארגון קיבלו הודעות על ביטול רישיון הנשק שלהם. הודעות על ביטול רישיון הנשק התקבלו גם לאחר אירועי 7 באוקטובר בקרב פעילים שהם קצינים במילואים עם נשק ארוך וחברים בכיתות כוננות. ב-2 בפברואר 2024 פורסמו מטעם אחים לנשק מודעות ענק בעיתונים ובהם קריאה לקבוע תאריך מוסכם לבחירות עוד השנה. פרק זה טעון שכתוב. אנא תרמו לוויקיפדיה ועזרו לשכתב אותו. ייתכן שתמצאו פירוט בדף השיחה. הסיבה היא רשימתיות ופירוט יתר. במחאה קיימו פעילי הארגון מוקדי הפגנה, חלקם קבועים, מול בתיהם של שרים בממשלה וחברי כנסת ובקואליציה. בנוסף קיימו מחאות וביצעו פעולות שיבוש. ב"יום שיבוש" של ארגוני המחאה ב-1 במרץ 2023 נחסם כביש 1 באזור שער הגיא והוקמת מעבר גבול סמלי בין הדמוקרטיה לדיקטטורה. יום שיבוש ב-9 במרץ, נחסמה הכניסה למשרדי פורום קהלת, עמותה בעלת השפעה דומיננטית על קידום צעדי החקיקה של הממשלה, באמצעות חוטי תיל ושקי חול. בפעילות נעצרו רון שרף, ממייסדי הארגון, וחמישה פעילים נוספים. באותו יום חסמו עשרות מפעילי הארגון, בהם מפקדי חיל הים לשעבר עמי אילון ודוד בן בעש"ט, את נמל חיפה עם אבוקות וסירות, למשך כשעתיים תחת הכותרת "בדיקטטורה אין חופש תנועה". ביום שיבוש ב-16 במרץ, הוקמה לשכת גיוס סמלית מול עיריית בני ברק בקריאה לשוויון בנטל. הגעת קבוצה של פעילים מהים, בקיאקים ובשחייה, להפגנה מול ביתו של ראש הממשלה בנימין נתניהו בקיסריה ב-17 במרץ, במטרה להעביר לו את המסר שעליו להתערב ו"לעצור את ההפיכה המשטרית" הפגנה בפתח היישוב קריית ארבע, בו מתגורר השר לביטחון לאומי איתמר בן גביר, וקריאה לו להתפטר מתפקידו, ב-26 במרץ. הפגנה נוספת התקיימה ב-4 במאי מול ביתו של בן גביר בקריית ארבע. הוקם מיצג העוסק במקרי הרצח בחברה הערבית וברצח הנשים ביום העצמאות ה-75 למדינת ישראל ב-26 באפריל תלו פעילי הארגון שלט עם הכיתוב "דמוקרטיה" על מצוק מצדה ואת דגל ישראל ומגילת העצמאות בנחל קומראן. בנוסף קיימו פעילים מחיל הים משט לאורך חופי תל אביב בכ-150 יאכטות. ביום השוויון הלאומי ב-4 במאי, נערכו הפגנות כנגד אי גיוס בני ישיבות סמוך לביתו של הרב גרשון אדלשטיין ונפתחה "לשכת גיוס" סמלית מול ישיבת פוניבז', בקריאה לחרדים לחתום על חוזה חדש עם המדינה ולקחת חלק בנטל השירות. כמו נערכה תפילת שחרית בשיתוף עם ארגון המחאה "דתיים, ציוניים, דמוקרטים" למול ביתו של השר בצלאל סמוטריץ' בקדומים הפגנה של עשרות פעילים מול ביתו של השר יצחק גולדקנופף בירושלים ב-16 במאי, במחאה על העברת הכספים הקואליציוניים לחרדים וקרן הארנונה. ב-17 במאי התקיימה הפגנה בבני ברק, בסמוך לביתו של יו"ר ועדת הכספים ח"כ משה גפני, כנגד הצעת חוק הארנונה וחלוקת התקציב הצפויה לציבור החרדי. חסימת הגישה לרחוב בעיר מודיעין שבו מתגורר שר המשפטים יריב לוין, עם גדרות תיל וצמיגים בוערים, ב-27 ביוני. ביום מחאה שנערך ב-3 ביולי, חסמו פעילים את הכניסה לנמל חיפה. ב-9 ביולי קיימו מאות פעילים "לילה לבן" מול ביתו של שר הביטחון, במהלכו נשאו נאומים בכירים לשעבר במערכת הביטחון וקראו לגלנט שלא לתת יד להמשך החקיקה. ביום מחאה ב-18 ביולי אזקו עצמם עשרות פעילים בשרשראות לשער הקריה ברחוב קפלן, תל אביב. כמו כן, מאות מפגינים חסמו את הכניסות לבורסה לניירות ערך בתל אביב. ב-24 באוגוסט הפגינו פעילי הארגון מול ביתו של בצלאל סמוטריץ' ביישוב קדומים, עם אבוקות ומיצג של לוחות הברית, ומנעו את יציאתו מביתו. ב-11 בספטמבר, ערב הדיון בבג"ץ על ביטול עילת הסבירות, הפגינו מאות פעילים ליד ביתו של יריב לוין, חסמו את חניון ביתו והוא חולץ ברכב אבטחה דרך יציאה צדדית. ב-4 באוקטובר 2023, הפגינו אחים לנשק בנווה אטי"ב נגד נתניהו שהתארח במלון ביישוב. לאורך תקופת המחאה נאמו מייסדי הארגון ופעילים מרכזיים בו בהפגנות, דוגמת הבמה המרכזית של המחאה ברחוב קפלן בתל אביב. פעילי הארגון התראיינו באמצעי התקשורת בישראל, וכתבות על הארגון פורסמו בתקשורת זרה ואף הוקדשה להם כתבה בתוכנית "60 דקות" האמריקאית. פעילי הארגון הקימו עמדות שיח מחוץ לבתי שרים וחברי כנסת וניהלו שיחות עם רבנים מהציונות הדתית במטרה לייצר הידברות ולהעביר את המסר שצבא העם מתפרק בעקבות צעדי החקיקה. כמו כן הוקם אוהל הידברות עם צעירים חרדים המגיעים ללשכת הגיוס בתל השומר לצורך קבלת פטור מגיוס, שפעל במשמרות, החל מ-20 במרץ. אנשי הארגון הפיקו סדרת סרטוני הסברה ("המגדלור") עם דמויות מובילות בחברה הישראלית. בנוסף נעשו פעולות הסברה וקירוב נקודתיות, ותפילה משותפת לשלמות העם, חלוקת זרי פרחים בתחנות המשטרה, וקמפיין הקורא לחרדים לחלוקה בנטל באמצעות שירות צבאי או אזרחי. ב-21 במרץ קיימו מובילי הארגון מסיבת עיתונאים ובה הכריזו שיחתימו אנשי מילואים על עצומה לפיה יפסיקו את התנדבותם לשירות מילואים אם צעדי החקיקה המתוכננים יעברו. בימים שלאחר מכן הלכו והתרבו הדיווחים על חתימות של אנשי מילואים על העצומה. פעילי הארגון חזרו והזהירו מפני נזק בלתי־הפיך שיתרחש בצבא אם לא תיעצר החקיקה. ב-19 ביולי התכנסו חברי הארגון ברחבת מוזאון תל אביב לאירוע שבו הודיעו על השהיית ההתנדבות במילואים במטרה לשמור על ערכי רוח צה"ל. בימים שלאחר מכן פנו פעילי הארגון לרמטכ"ל רב-אלוף הרצי הלוי בדרישה: "דפוק על השולחן ואמור בקול רם וברור: 'אתם מפרקים את צבא העם! החקיקה שלכם מסוכנת לביטחון המדינה!" ב-22 ביולי קיים הארגון מסיבת עיתונאים עם נציגי עשרות יחידות והודיע ש־10,000 איש הפסיקו התנדבותם למילואים בעקבות קידום החקיקה. ב-16 באוגוסט 2023 הגיש הארגון לבג"ץ עתירה למתן צווים לממשלה בנוגע להחלטתה לא לאכוף גיוס חרדים בעקבות פקיעת חוק שירות ביטחון. בבוקר 7 באוקטובר 2023, עם היוודע דבר מתקפת הפתע על ישראל ועל רקע הידיעות על הטבח בדרום, הודיעו מובילי התנועה שכל פעילות המחאה נפסקת, וקראו לחיילי המילואים להתייצב להגנת המדינה. הארגון פתח חמ"ל הסעות לנקראים בצו 8 ולאזרחים הזקוקים להסעה מהעוטף, בעת שהתחבורה הציבורית לא פעלה עקב השבת. עוד באותו יום הוסבו התשתיות ששימשו למחאה כדי לסייע לכוחות הביטחון ולניצולי הטבח שביצע חמאס. הארגון פעל במלחמה, במענה על צרכים אזרחיים וצבאיים, תחת השם "החמ"ל האזרחי", שנרשם כעמותה בשם "אחים ואחיות לישראל - חמ"ל אזרחי" עוד ביוני 2023. התנועה הקימה חמ"לים בתל אביב, בבית קמה ובאילת, שריכזו יוזמות שבהן פעלו 15 אלף מתנדבים. המתנדבים חילצו כ־2500 משפחות מאזורי העימות בעוטף עזה למרחבים מוגנים תוך כדי הלחימה של כוחות צה"ל באזור, והסיעו חיילי מילואים ומשפחות, אירחו אותן, ומצאו פתרונות דיור עבורן; הם גם סייעו לכוחות הביטחון באיתור נעדרים באמצעים טכנולוגיים; חילצו בעלי חיים וחיות מחמד שנותרו באזורי העימות; חילקו ערכות רפואיות; הפעילו מערך תמיכה במשפחות חללים, נעדרים וחטופים; מסרו ארוחות חמות למשפחות הפצועים; סיפקו ציוד למשפחות המתאבלות; והקימו אתר הנצחה ומידע לזכרם של החיילים שנפלו והאזרחים שנרצחו. לקראת הלחימה ברצועת עזה, הארגון אסף ציוד נדרש למשפחות ולחיילים, וייבא בהיטס ציוד חסר כגון אפודים קרמיים ורובוטים דמויי־כלב. ב-20 באוקטובר החלו מתנדבי אחים לנשק לסייע במשקים חקלאיים בעוטף עזה, ובהמשך גם בצפון ישראל, שסבלו ממחסור בידיים עובדות. יוזמה נוספת של הארגון, "בצרה קראת ואחלצך" (First Line Med), עסקה בגיוס תרומות ורכישת ציוד רפואי שחולק ליחידות הצבא בחזית וכן למרפאות ואנשי ביטחון בעורף. בנוסף, היוזמה מסייעת במתן טיפולי בריאות הנפש לנפגעים. בנובמבר 2023 החל הארגון בהקמה והפעלה של כ-100 מרכזים לחינוך משלים, בשיתוף עם המועצות המקומיות והאזוריות באתרים אליהם פונו אזרחים, בהם חלה פגיעה משמעותית במסגרות החינוך הפורמלי ופעילויות החינוך המשלים, בעיקר לבני נוער. ב-12 באוקטובר 2023 ביקר מזכיר המדינה האמריקאי אנתוני בלינקן בחמ"ל שהקימה התנועה במתחם אקספו בתל אביב. בחמ"ל התנועה ביקרו ותמכו גם נציגים תקשורת מהעולם, עיתונאים ישראלים, שגרירים זרים, ופוליטיקאים. גם הקומיקאי ג'רי סיינפלד ביקר בחמ"ל הארגון. ב-15 בנובמבר 2023 אישרה ועדת הכספים של הכנסת בנוהל מקוצר מתן זיכוי ממס לתרומות (סעיף 46) לעמותת "אחים ואחיות לישראל - חמ"ל אזרחי", בשל תרומתה למדינה ואזרחיה מאז פרוץ המלחמה. ב-20 במאי 2024 היה הארגון שותף, עם עוד ארגוני מחאה, בשיירת מחאה שעלתה לירושלים במטרה להפגין מול משכן הכנסת, בשעת פתיחת כנס הקיץ, בתמיכה בחטופים ובקריאה להקדמת הבחירות. המפגינים חסמו את כביש 1 ובמקום התפתחו עימותים בין מפגינים לשוטרים. שבעה מפגינים נעצרו ובית המשפט הורה על שחרורם. ביוני 2024 נמנתה עמותת "אחים ואחיות לישראל - חמ"ל אזרחי" עם מקבלי אות הנשיא להתנדבות, על פעילותה ש"נעשתה בהיקף עצום, בכל הארץ עם עשרות אלפי מתנדבים ובזמן שיא". הארגון קיבל את פרס ג'ון מקיין בכנס Halifax בקנדה על הגנתו על הדמוקרטיה הישראלית, וסיועו האזרחי מאז אירועי 7 באוקטובר. ב-18 בנובמבר 2023, העניק לו הפורום הביטחוני הבין-לאומי של הליפקס (אנ') את הפרס השנתי ע"ש הסנטור ג'ון מקיין על "מנהיגות יוצאת דופן בחתירה לצדק אנושי". ב־22 בינואר 2024 קיבל הארגון את אות גיבורי העורף של המועצה הציונית בישראל על פעילותו בעורף הישראלי במלחמה. ב-28 בפברואר 2024 קיבלו הנשים הפעילות בארגון ("אחיות לנשק") את אות אבירות מרכז פרס לשלום ולחדשנות לאותה השנה, בעקבות פעילותן למתן מענה במגוון תחומים לאחר אירועי 7 באוקטובר. ביוני 2024 הוענק אות הנשיא להתנדבות לחמ"ל האזרחי שהפעיל הארגון בעת מלחמת חרבות ברזל. באותו החודש העניקה אוניברסיטת רייכמן לאייל נווה תואר דוקטור לשם כבוד, כהוקרה על הקמת החמ"ל האזרחי. ביולי 2024 העניק ראש עיריית שדרות, אלון דוידי, אות הוקרה לחמ"ל האזרחי של "אחים לנשק", זאת בשל "תרומתם הייחודית לעיר בתקופת המלחמה". פרק זה טעון עריכה. אנא תרמו לוויקיפדיה ועזרו לערוך אותו. ייתכן שתמצאו פירוט בדף השיחה. הסיבה היא: תמצות ציטוטים ישירים לציטוטים עקיפים. ב-26 ביוני 2023 כינה השר בצלאל סמוטריץ' את פעילי הארגון "טרולים" בעקבות הודעתם על החזרת איום הפסקת ההתנדבות, וקרא לראשי מערכת הביטחון לטפל בהם בחומרה. ב-27 ביוני 2023 לאחר שפעילים חסמו את הכניסה לרחוב מגוריו בעזרת גדרות תיל וצמיגים בוערים, כינה השר יריב לוין את המפגינים "קבוצה אלימה". ב-18 ביולי 2023 תקף הרמטכ"ל רא"ל הרצי הלוי את הארגון ואמר "כל מי שקורא לאי התייצבות בימים אלה, פוגע בצה"ל, פוגע גם בביטחון המדינה". ב"אחים לנשק" הגיבו: „הרמטכ"ל יורה את חציו בכיוון הלא נכון. האחראים האמיתיים לסכנת האי התנדבות יושבים במשרדי הממשלה ומסדרונות הכנסת, קורעים את העם, מפרקים את הצבא ומסכנים את ביטחון ישראל. הפטריוטים הישראלים נמצאים היום ברחובות ומגינים על ישראל כיהודית ודמוקרטית, כי צבא עם יש רק בדמוקרטיה”. ראש הממשלה בנימין נתניהו תקף את אנשי המילואים שהודיעו על הפסקת התנדבות ואמר: "הסרבנות מסכנת את הביטחון של כל אזרחי ישראל. בדמוקרטיה הצבא כפוף לממשלה ולא מכופף את הממשלה. כשגורמים בצבא מנסים באיומים להכתיב את מדיניות הממשלה זהו דבר פסול, ואם הם מכתיבים אותה - זהו קץ הדמוקרטיה. מי שגורר את צה"ל לוויכוח הפוליטי, מי שמאיים בסרבנות, צריך לדעת שסרבנות מצד אחד מובילה בהכרח לסרבנות מהצד השני”. "אחים לנשק" הגיבו: „מי שציפה בערב תשעה באב למנהיגות אחראית ומאחדת קיבל את ביבי לחוץ מסית משקר ומרמה את הציבור. ביידן, הנגיד, מנדלבליט, ראשי מערכת הביטחון והעם כבר אמרו לך כולם – רק גניזה של חוקי הדיקטטורה תציל את ישראל כי עילת הסבירות היא דיקטטורה על מלא. כמו ששמרנו על מדינת ישראל במשך עשרות שנים ככה נמשיך לשמור ולהגן עליה כמדינה יהודית ודמוקרטית לדורות. צבא העם יש רק בדמוקרטיה”. במהלך ההפגנה המרכזית נגד צעדי החקיקה ברחוב קפלן בתל אביב, ב-1 ביולי 2023, התפתח עימות אלים בין פעילי הארגון לבין פעילי "הגוש נגד הכיבוש" שהניפו דגלי פלסטין, וניסו לפרוש שלט שעליו כתוב "חובה להתנגד לטרור מתנחלים". בתגובה, אחד מפעילי הארגון תקף בגז פלפל מפגין שהיה בידו דגל אש"ף, במקום התפתח עימות והתוקף עוכב לחקירה. האירוע גרר ביקורת, וגם הארגון פרסם הודעה שבה כתב שהוא מכבד את כל שותפיו למחאה ומגנה את גילויי האלימות. מדיה וקבצים בנושא אחים ואחיות לנשק בוויקישיתוף אתר האינטרנט הרשמי של אחים ואחיות לנשק אחים ואחיות לנשק, ברשת החברתית פייסבוק אחים ואחיות לנשק, ברשת החברתית אקס (טוויטר) אחים ואחיות לנשק, ברשת החברתית אינסטגרם אחים ואחיות לנשק, ברשת החברתית טיקטוק אחים ואחיות לנשק, ברשת החברתית LinkedIn אחים ואחיות לנשק, סרטונים בערוץ היוטיוב אחים ואחיות לישראל - חמ"ל אזרחי (ע"ר), באתר "גיידסטאר ישראל" עדכונים מהחמ"ל האזרחי של אחים לנשק ערוץ 13, המקור, עונה 22, פרק 6: המהפכה המשפטית | משדר מיוחד אחים לנשק - פורום חדש של יוצאי יחידות עילית בו חברים לוחמים בעלי דעות משני צידי המתרס, סרטון בערוץ "דמוקרטTV", באתר יוטיוב (אורך: 10:11) המרקרים, "ראיתי מה קורה בבית שמש והבנתי - בתוך עשור ישראל כולה תיראה כך", באתר TheMarker‏, 27 באפריל 2023 The Marker, "מזל שהחומר האנושי בכנסת גרוע. מיהרו לחוקק הכל - וחשפו את קהלת", פודקאסט "האינטרסנטים", 27 ביולי 2023. באין מדינה יש אזרחים - כל הטוב הזה, סרטון בערוץ "כאן 11", באתר יוטיוב (אורך: 9 ד'), 8 בנובמבר 2023 מילאן צ'רני, שומרים, המכונה חזרה: קמפיין פייק ניוז נרחב נגד "אחים לנשק" - לפחות מחציתו בוטים, באתר כלכליסט, 9 בספטמבר 2024 כך הפך "אחים לנשק" מארגון מחאה שנוי במחלוקת לקונצנזוס לאומי, באתר חדשות 13, 7 בנובמבר 2023 אבי יששכרוף, עם "אחים לנשק" בחילוץ תושבים בעוטף: "תכתוב שככה נראים אנרכיסטים", באתר ynet, 9 באוקטובר 2023 חיים גולדיטש, קורין אלבז-אלוש, אלכסנדרה לוקש, במחאה על המהפכה המשפטית: מילואימניקים צועדים 50 ק"מ לירושלים, באתר ynet, 8 בפברואר 2023 אנה ברסקי, ‏אחים לנשק: הצטרפות ענק של מילואימניקים למסע המחאה לירושלים, באתר מעריב אונליין, 30 בינואר 2023 "נרדמנו המון שנים, עכשיו אנחנו חוזרים לחזון משותף": מאחורי הקלעים של מחאת "אחים לנשק", באתר ynet, 27 ביולי 2023 ישראל רוזנר, מהמצור על רוטמן ועד ההשכמה לבן גביר: תיעוד מיוחד ממחאת המילואימניקים, באתר חדשות 13, 4 באפריל 2023 Geekonomy - פרק #760 – אחים לנשק, באתר Geekonomy, ‏2023-08-06 אמיר תיבון, "אחים לנשק" מוצאים אוזן קשבת ותרומות ביהדות ארה"ב: "זה גם המאבק שלנו", באתר הארץ, 15 באוגוסט 2023 טל שניידר, יזם, חובלת וכלב מתוק: כשראשי ההייטק וראשי המחאה נפגשים במנהטן, באתר זמן ישראל, 22 בספטמבר 2023 אור הלר, המילואימניקים משהים את המחאה: "החלטנו לתת הזדמנות להידברות", באתר חדשות 13, 28 במרץ 2023 מחלוקת בין ארגוני המחאה נגד הרפורמה המשפטית, לאחר ההחלטה על עצירתה, באתר דבר העובדים בארץ ישראל, 28 במרץ 2023 דפנה ליאל עמית סגל, ‏גדרות תיל וצמיגים בוערים: מעצרי מפגינים מול בית השר לוין, באתר ‏מאקו‏, 27 ביוני 2023 טל שניידר, רישיון הנשק של כמה מפעילי "אחים לנשק" נשלל, באתר זמן ישראל, 29 ביוני 2023 רישיון הנשק של מפגינים נשלל: "כמה נערי גבעות התבקשו להשיב נשק למשטרה?", באתר מעריב אונליין, 13 באוגוסט 2023 הצינור, הצינור 14.12.23 – התוכנית המלאה, באתר חדשות 13, 15 בדצמבר 2023 ציוץ של דפנה ליאל ברשת החברתית אקס (טוויטר), 2 בפברואר 2024 מפגינים חסמו בתיל את כביש מספר 1, באתר News1 מחלקה ראשונה, 1 במרץ 2023 חברי תנועת "אחים לנשק" חוסמים את כביש 1 בשער הגיא, באתר ערוץ 7, 1 במרץ 2023 חיים גולדיטש, קורין אלבז-אלוש, עינב חלבי, מפגינים חסמו את הכניסה למשרדי פורום קהלת, נעצר מפקד הגיבושים של סיירת מטכ"ל, באתר ynet, 9 במרץ 2023 יאיר קראוס, "לא נפליג לדיקטטורה": יוצאי חיל הים חסמו את נמל חיפה עם אבוקות וסירות, באתר ynet, 9 במרץ 2023 103FM, ‏המילואימניקים פתחו "לשכת גיוס" בבני ברק; עימותים פרצו במקום | צפו, באתר מעריב אונליין, 16 במרץ 2023 אור רביד, ‏על גבי קיאקים ובשחייה: הפעילים הגיעו לביתו של רה"מ בקיסריה - דרך הים, באתר ‏מאקו‏, 17 במרץ 2023 אור הלר, עשרות הגיעו לקריית ארבע למחות נגד בן גביר: "זה גדול עליך", באתר חדשות 13, 26 במרץ 2023 קורין אלבז-אלוש, אלישע בן קימון, מיצג מחאה מחוץ לביתו של בן גביר: "3 חודשים, 78 נרצחים - אשם אחד", באתר ynet, 4 במאי 2023 יצחק גולדמן, כמו מבצע צבאי: 'אחים לנשק' תלו שלטים על מצוק מצדה, באתר חדשות מבזק לייב, ‏2023-04-26 גלעד כהן, עינב חלבי, מחאה ביום העצמאות - שלט "דמוקרטיה" ענק על מצדה: "לא תיפול שנית", באתר ynet, 26 באפריל 2023 esty, באויר ביבשה ובים - מתנות ״אחים לנשק״ למדינה ליום הולדתה ה-75, באתר ריסטארט - ישראל, ‏2023-04-26 עטרה גרמן, ‏מול ביתו של בן גביר: מפגינים נגד הרפורמה ערכו מיצג גופות, בעיתון מקור ראשון, 4 במאי 2023 מפגינים מול סמוטריץ': "ציונות דתית נושאת בנטל", באתר "סרוגים", 4 במאי 2023 אלישע בן קימון, קורין אלבז אלוש, שחרית מול בית סמוטריץ', "לשכת גיוס" בבני ברק, באתר ynet, 4 במאי 2023 בנצי רובין, ‏מיצג אנטישמי בהפגנה מול ביתו של גולדקנופף, באתר "סרוגים", 16 במאי 2023 טל לב רם, ‏תיקי לואי ויטון והר של שטרות: מחאת מילואימניקים נגד השר גולדקנופף, באתר מעריב אונליין, 16 במאי 2023 אייל נוה, מראשי מחאת 'אחים לנשק': כותבים חוזה חדש עם החברה החרדית, מה שהיה לא יהיה | 103fm, באתר 103FM - האזנה לרדיו און ליין יעל צ'כנובר, מאיר תורג'מן, 6 נעצרו בהפגנה מול בית לוין, שתקף: "קבוצה אלימה, מזל שלא שרפו דירה", באתר ynet, 27 ביוני 2023 עומר גלאור, מגבים את צה"ל וממשיכים במחאה: מפגינים חסמו את הכניסה לנמל חיפה, באתר חדשות מבזק לייב, ‏2023-07-03 אלון חכמון, מתן וסרמן, ארנולד נטייב, ‏ראש השב"כ לשעבר: "ההפיכה המשטרית תהרוס את צבא העם", באתר מעריב אונליין, 9 ביולי 2023 ירון קרמר ('אחים לנשק'): אנחנו רואים חידלון גמור של הממשלה | 103fm, באתר 103FM - האזנה לרדיו און ליין פעילי "אחים לנשק" קושרים את עצמם זה לזה - וחוסמים את הקריה, סרטון בערוץ "ישראל היום - Israel Hayom", באתר יוטיוב (אורך: 00:10) קובי רוזן, ‏הפגנות ברחבי הארץ, חסימה בכניסה לקריה והבורסה בת"א, באתר כיכר השבת, 18 ביולי 2023 פעילי "אחים לנשק" הסתננו לתוך הבורסה, סרטון בערוץ "ישראל היום - Israel Hayom", באתר יוטיוב (אורך: 00:45) נתיבי איילון היו חסומים שעתיים, קריאות "מחבל" לבן גביר - ועשרות עצורים, באתר כלכליסט, 18 ביולי 2023 חזקי ברוך, השמאל הגיע לקדומים עם "לוחות הברית", באתר ערוץ 7, 24 באוגוסט 2023 "אחים לנשק" מחוץ לביתו של סמוטריץ': "עוד גזען", באתר "סרוגים", 24 באוגוסט 2023 עם לוחות הברית אלטרנטיבים: מפגינים חוסמים את ביתו של סמוטריץ', באתר כיפה, 24 באוגוסט 2023 לירן תמרי, מאיר תורג'מן, שרון כידון, לפני הדיון בבג"ץ: מאות מפגינים ליד בית השר לוין, שחולץ מיציאה צדדית | תיעוד, באתר ynet, 11 בספטמבר 2023 איל נווה ממחאת ״אחים לנשק״ נואם בקפלן, סרטון בערוץ "LiriTV", באתר יוטיוב (אורך: 05:44) רון שרף מאחים לנשק נואם בקפלן, סרטון בערוץ "LiriTV", באתר יוטיוב (אורך: 04:32) הרמטכ"ל חנמאל דורפמן? – מתנגד הרפורמה אורן שביל, מארגון אחים לנשק, בראיון עם יעקב אילון, סרטון בערוץ "ערוץ כנסת", באתר יוטיוב (אורך: 05:49) 100 ימי חסד – הביטחון – לוסי אהריש בשיח עם האלוף במיל' יצחק בריק ועם סא"ל רון שרף ממחאת "אחים לנשק", סרטון בערוץ "דמוקרטTV", באתר יוטיוב (אורך: 22:46) אדריכל הרפורמה ומייסד "אחים לנשק" בשיחה טעונה ופתוחה, סרטון בערוץ "ישראל היום - Israel Hayom", באתר יוטיוב (אורך: 13:53) טל שלו‏, ראשי מחאת המילואים: "מי שהעביר את הזירה לחו"ל זה נתניהו. אז גם המחאה חוצה גבולות", באתר וואלה, 21 בספטמבר 2023 "How an elite Israeli commando built a protest movement to save his country". The Economist. ISSN 0013-0613. נבדק ב-2023-08-02. Israeli reservists block military base amid judicial overhaul protests, NBC News, ‏2023-07-18 (באנגלית) Netanyahu's Supreme Court overhaul effort seen by protesters as threat to Israel's democracy - 60 Minutes - CBS News, www.cbsnews.com, ‏2023-09-17 (באנגלית אמריקאית) ניר צדוק, "לשכת הגיוס" בבני ברק הוקמה בתקווה לאחדות, אבל החרדים כבר גויסו לצבא אחר, באתר הארץ, 22 במרץ 2023 המגדלור – סדרת מפגשים מרתקים עם בכירים מובילים בתחומם בישראל., סרטון בערוץ "Ahim Laneshek", באתר יוטיוב (אורך: 00:52) גלעד כהן, "נעמוד יחד תומכי ומתנגדי הרפורמה, בתפילה על ביתנו ושלומנו", באתר ynet, 22 במרץ 2023 "השוטרים אחים" | חמ"ל, באתר hamal.co.il אמנון אברמוביץ', ‏בלי גיוס אין פיוס: מחאת המילואימניקים משנה גישה, באתר ‏מאקו‏, 22 באפריל 2023 ציוץ של Baruch Sharon ברשת החברתית אקס (טוויטר), 5 במאי 2023 רענן בן צור, יואב זיתון, מובילי מחאת המילואימניקים מזהירים: "אם החוקים יעברו, רבבות יפסיקו להתנדב", באתר ynet, 21 במרץ 2023 אלון בן דוד, הקרע בצה"ל מעמיק: חשש שמאות טייסים וקצינים בקבע יפסיקו לשרת, באתר חדשות 13, 21 במרץ 2023 ניר דבורי, ‏המחאה בשורות הצבא מתרחבת: מאות לוחמי הנח"ל והשריון במילואים באזהרה מהחקיקה, באתר ‏מאקו‏, 22 במרץ 2023 קורין אלבז-אלוש, מילואימניקים מפסיקים להתנדב בגלל קידום צמצום עילת הסבירות: "עוד רבים יצטרפו", באתר ynet, 25 ביוני 2023 לילך שובל, 1,142 אנשי מילואים מחיל האוויר הודיעו על הפסקת התייצבות, אחד החותמים: "נגייס תומכים נוספים", באתר ישראל היום, 21 ביולי 2023 אחים לנשק: "אם לא יהיה שינוי - הנזק לצבא יהיה בלתי הפיך", באתר ישראל היום, 16 ביולי 2023 כולנו אחים לנשק ⚔️⚔️, סרטון בערוץ "Tikva – תקווה", באתר יוטיוב (אורך: 00:36) מחאת "אחים לנשק" לרמטכ"ל: "האחריות עליך, דפוק על השולחן", באתר ynet, 21 ביולי 2023 נועם (דבול) דביר, אבי כהן, לילך שובל, "תהליך החקיקה ימיט חורבן על כולנו": 10,000 אנשי מילואים מצטרפים למחאת הטייסים והודיעו על הפסקת התייצבות, באתר ישראל היום, 22 ביולי 2023 יורי ילון, תנועת "אחים לנשק" הגישה את הבג"ץ הראשון נגד אי גיוס חרדים, באתר ישראל היום, 16 באוגוסט 2023 טל לב רם, ‏ב"אחים לנשק" מפסיקים את המחאה: "קוראים להתייצב להגנת ישראל", באתר מעריב אונליין, 7 באוקטובר 2023 ציוץ של אחים לנשק 🎗️ ברשת החברתית אקס (טוויטר), 7 באוקטובר 2023 לאחר שהקפיאו את המחאה: כך נראה מערך ההתנדבות של "אחים לנשק", באתר מעריב אונליין, 17 באוקטובר 2023 עמיר קורץ, בארגוני המחאה התייצבו לדגל, ויצאו ביוזמות סיוע לאזרחים בדרום, באתר כלכליסט, 7 באוקטובר 2023 ציוץ של אחים לנשק 🎗️ ברשת החברתית אקס (טוויטר), 7 באוקטובר 2023 איריס ליפשיץ-קליגר, בגדים וריהוט למפונים, ציוד לחיילים: הסיירת של הארגונים האזרחיים, באתר ynet, 15 בינואר 2024 אירוח, הסעות ושמרטפות: היוזמות האזרחיות למען תושבי הדרום ונפגעי המלחמה, באתר ynet, 7 באוקטובר 2023 אחים לנשק נרתמים לסייע למאבק: כאן הוקמה נקודת איסוף, באתר אייס, 8 באוקטובר 2023 ציוץ של אחים לנשק 🎗️ ברשת החברתית אקס (טוויטר), 16 באוקטובר 2023 אחים לנשק חמ"ל אזרחי - תוכנית המקור - מלחמה: אחים לנשק/ישראל רוזנר, סרטון בערוץ "אחים.ות לנשק", באתר יוטיוב (אורך: 24:20) ציוץ של Ben Caspit בן כספית ברשת החברתית אקס (טוויטר), 17 באוקטובר 2023 ענת לב-אדלר, "זמנים +", "צריך לצייר את העתיד ליום שאחרי המלחמה", באתר ynet, 7 בנובמבר 2023 Luke Tress, Israeli expats who organized to protest Netanyahu's government are now mobilizing to 'save Israel', Jewish Telegraphic Agency, ‏2023-10-24 (באנגלית אמריקאית) ציוץ של אחים לנשק 🎗️ ברשת החברתית אקס (טוויטר), 9 בנובמבר 2023 ציוץ של Ben Caspit בן כספית ברשת החברתית אקס (טוויטר), 20 באוקטובר 2023 גלי וינרב, ‏רופאת האולטרסאונד שפתחה חמ"ל ציוד רפואי עבור מי שנמצאים בשטח, באתר גלובס, 24 באוקטובר 2023 האחים לנשק לוקחים גם את החינוך לידיים: יפעילו 100 מרכזי פעילות לנוער, באתר ynet, 28 בנובמבר 2023 https://twitter.com/ahimlaneshek1/status/1712484644862730282, X (formerly Twitter) https://twitter.com/AmericaRpts/status/1715066510375354387, X (formerly Twitter) https://twitter.com/amit_segal/status/1713489609676542113, X (formerly Twitter) תום נחום, בן כספית חושף בהתרגשות: "עולה הון תועפות, הכל מתרומות", באתר אייס, 17 באוקטובר 2023 https://twitter.com/attilus/status/1715072756969050228, X (formerly Twitter) https://twitter.com/lirishavit/status/1714599728887783566, X (formerly Twitter) https://twitter.com/yairlapid/status/1715070618301841747, X (formerly Twitter) https://twitter.com/MatanKahana/status/1716760895622169031, X (formerly Twitter) יוני פרוים, בחוד החנית: ג'רי סיינפלד פוגש את "אחים לנשק", במדור "פנאי פלוס" באתר ynet‏, 20 בדצמבר 2023 אריה יואלי, ‏בנוהל מקוצר: 'אחים לנשק' קיבלו אישור לפטור ממס, באתר "סרוגים", 15 בנובמבר 2023 לקראת המחאה בכנסת: עימותים בין מפגינים לשוטרים בדרך לירושלים, באתר ערוץ 7, 20 במאי 2024 לאחר המחאה הסוערת: שבעה פעילי 'אחים לנשק' ישוחררו; המשטרה תערער, באתר ערוץ 7, 20 במאי 2024 אלו מקבלי ׳אות הנשיא להתנדבות' לשנת תשפ"ד, באתר בית הנשיא, 11 ביוני 2024 אחים לנשק מקבלים פרס בינלאומי: "מאוחדים לעזור לצה"ל לנצח", באתר אייס, 18 בנובמבר 2023 The HFX John McCain Prize for Leadership in Public Service Presented to the People of Israel - Halifax, halifaxtheforum.org אחים לנשק מקבלים פרס בינלאומי: "מאוחדים לעזור לצה"ל לנצח", באתר אייס, 18 בנובמבר 2023 אנה ברסקי, ‏אחים לנשק קיבל את אות גיבורי העורף של המועצה הציונית בישראל, באתר מעריב אונליין, 22 בינואר 2024 אבירות מרכז פרס לשלום ולחדשנות 2024, באתר www.peres-center.org טל שלו‏, למרות הביקורת מימין: נשיא המדינה העניק אות הוקרה לחמ"ל ההתנדבות האזרחי של אחים לנשק, באתר וואלה, 19 ביוני 2024 אוניברסיטת רייכמן העניקה תארי דוקטור לשם כבוד בסימן גבורה ישראלית בשל התרומה בתקופת המלחמה: ראש עיריית שדרות העניק אות הוקרה לחמ"ל אחים לנשק | ישראל היום, באתר www.israelhayom.co.il, ‏2024-07-15 עטרה גרמן, ‏"חבורה של טרולים": בארגון "אחים לנשק" הודיעו על החזרת איום הסרבנות, בעיתון מקור ראשון, 26 ביוני 2023 אפרת פורשר, איציק סבן, מחאה סוערת של "אחים לנשק" מול בית יריב לוין: 6 נעצרו; נפגעים במקום מגז מדמיע, באתר ישראל היום, 27 ביוני 2023 מתן וסרמן, ‏הרמטכ"ל במסר למחאה: "כל מי שקורא לאי התייצבות פוגע בצה"ל ופוגע במדינה", באתר מעריב אונליין, 18 ביולי 2023 טל שלו, יקי אדמקר וארז הראל‏, נתניהו: "סרבנות מצד אחד תוביל לסרבנות מהצד השני", באתר וואלה, 20 ביולי 2023 אנה ברסקי, ‏נתניהו: "נעשים מאמצים להגיע להסכמה על עילת הסבירות, דלתנו פתוחה", באתר מעריב אונליין, 20 ביולי 2023 אור רביד, ‏תיעוד | עימות בקפלן: פעיל תקף בגז פלפל פעיל אחר – ונעצר, באתר ‏מאקו‏, 1 ביולי 2023 אורן זיו, בעיני "אחים לנשק" הגוש נגד הכיבוש צריך לשבת בשקט בפינה, באתר "שיחה מקומית", 2 ביולי 2023 לחץ בשמאל: פעילי אחים לנשק תקפו מפגינים בקפלן, באתר "סרוגים", 1 ביולי 2023 מאמר המערכת, אחים לכיבוש? | מאמר מערכת, באתר הארץ, 3 ביולי 2023 אחים לנשק מבהירים: “אנו מכבדים את שותפינו למאבק מכלל גווני הקשת הפוליטית”, ‏2 ביולי 2023